Proposta għal Direttiva tal-Parlament Ewropew u tal-Kunsill Dwar it-twaqqif ta' qafas biex jiġu stabbiliti rekwiżiti ta' Eko-disinn għall-Prodotti Li Jużaw l-Enerġija u li temenda d-Direttiva tal-Kunsill 92/42/KEE /* KUMM/2003/0453 finali - COD 2003/0172 */





Proposta għal DIRETTIVA TAL-PARLAMENT EWROPEW U TAL-KUNSILL Dwar it-twaqqif ta' qafas biex jiġu stabbiliti rekwiżiti ta' Eko-disinn għall-Prodotti Li Jużaw l-Enerġija u li temenda d-Direttiva tal-Kunsill 92/42/KEE (preżentata mill-Kummissjoni) 2003/0172 (COD) Proposta għal DIRETTIVA TAL-PARLAMENT EWROPEW U TAL-KUNSILL Dwar it-twaqqif ta' qafas biex jiġu stabbiliti rekwiżiti ta' Eko-disinn għall-Prodotti Li Jużaw l-Enerġija u li temenda d-Direttiva tal-Kunsill 92/42/KEE IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu, Wara li kkunsidraw il-proposta mill-Kummissjoni [1], [1] ĠU C [...], [...], p.[...] Wara li kkunsidraw l-opinjoni tal-Kumitat Ekonomiku u Soċjali Ewropew [2], [2] ĠU C [...], [...], p.[...] Wara li kkunsidraw l-opinjoni tal-Kumitat tar-Reġjuni [3], [3] ĠU C [...], [...], p.[...] Filwaqt li aġixxew skond il-proċedura stabbilita fl-Artikolu 251 tat-Trattat [4], [4] ĠU C [...], [...], p.[...] Billi: (1) In-nuqqas ta' qbil bejn il-liġijiet jew miżuri amministrattivi adottati mill-Istati Membri rigward l-eko-disinn ta' prodotti li jużaw l-enerġija jistgħu joħolqu ostakoli għall-kummerċ u jgħawġu l-kompetizzjoni fil-Komunità, u b'hekk jista' jkollhom impatt dirett fuq it-twaqqif u t-tħaddim tas-suq intern. L-armoniżżazzjoni tal-liġijiet nazzjonali hija l-uniku meżż biex jiġu mrażżna dawn l-ostakoli għall-kummerċ u l-konkorrenza żleali. (2) Il-Prodotti li Jużaw l-Enerġija (minn issa 'l quddiem imsejħa "EuP") jakkontaw għal proporzjoni qawwija tal-konsum tar-riżorsi naturali u l-enerġija fil-Komunità. Għandhom ukoll numru ta' impatti ambjentali importanti. Għall-maġġoranza l-kbira tal-kategoriji tal-prodotti disponibbli fis-suq Komunitarju, jistgħu jiġu osservati gradi differenti ħafna ta' impatt ambjentali minkejja li jipprovdu funzjonijiet simili. Fl-interess ta' l-iżvilupp sostenibbli, għandu jiġi mħeġġeġ titjib kontinwu fl-impatt ambjentali ġenerali ta' dawn il-prodotti, notevolment fejn dan it-titjib ma jimplikax spejjeż eċċessivi. (3) Għandu jitwaqqaf qafas koerenti għall-applikazzjoni tar-rekwiżiti Komunitarji ta' l-eko-disinn għall-EuP bl-għan li jiġi żgurat il-moviment ħieles tal-prodotti konformi u li jitjieb l-impatt ambjentali ġenerali tagħhom. Dawn ir-rekwiżiti Komunitarji għandhom jirrispettaw il-prinċipji tal-kummerċ internazzjonali. (4) Din id-Direttiva timmira li tikseb livell għoli ta' protezzjoni għall-ambjent billi ttejjeb l-effiċjenza tar-riżorsi ta' l-EuP, li fl-aħħar mill-aħħar jibbenefikaw minnhom il-konsumaturi u għall-aħħar utenti l-oħrajn. L-iżvilupp sostenibbli jeħtieġ ukoll konsiderazzjoni xierqa ta' l-impatt fuq is-saħħa, soċjali u ekonomiku tal-miżuri maħsuba. It-titjib ta' l-effiċjenza ta' l-enerġija tal-prodotti jikkontribwixxi għas-sigurtà tal-provvista ta' l-enerġija li hija prekondizzoni għall-attività ekonomika tajba u għalhekk ta' l-iżvilupp sostenibbli. (5) Il-mod kif wieħed joqrob lejn il-kwistjoni, stabbilit fil-Green Paper dwar Politika Integrata dwar il-Prodotti [5], li huwa element innovattiv ewlieni tas-6 Programm ta' Azzjoni dwar l-Ambjent stabbilit bid-Deċiżjoni Nru 1600/2002/KE tal-Parlament Ewropew u tal-Kunsill [6], jimmira li jnaqqas l-impatti ambjentali tal-prodotti maċ-ċiklu kollu ta' ħajjithom. Meta wieħed jikkonsidra, fl-istadju tad-disinn l-impatt ambjentali ta' prodott matul iċ-ċiklu kollu ta' ħajtu għandu potenzjal għoli li jiffaċilita t-titjib ambjentali b'mod effettiv skond l-ispejjeż. Għandu jkun hemm flessibilità biżżejjed sabiex dawn il-fatturi jkunu jistgħu jiġu integrati f'disinn tal-prodott meta jiġu meqjusa l-konsiderazzjonijiet tekniċi, funzjonali u ekonomiċi. [5] COM(2001)68final [6] ĠU L 242, 10.9.2002, p. 1 (6) Jista' jkun meħtieġ u ġustifikat li jiġu stabbiliti rekwiżti speċifiċi ta' l-eko-disinn kwantifikati għal xi prodotti jew aspetti ambjentali tagħhom sabiex jiġi aċċertat li l-impatt ambjentali tagħhom huwa minimiżżat. Dawn il-miżuri ta' priorità għandhom jiġu introdotti filwaqt li jiġi meqjus, b'mod partikolari, il-potenzjal tagħhom li jnaqqsu l-emissjonijiet tal-greenhouse gases bi spiża baxxa. Dawn il-miżuri jistgħu jikkontribwixxu għall-ksib ta' l-għan stabbilit bil-Protokoll ta' Kyoto għall-Konvenzjoni Qafas tal-Ġnus Magħquda dwar it-Tibdil fil-Klima (UNFCCC), approvat bid-Deċiżjoni tal-Kunsill 2002/358/KE [7], li jitlob tnaqqis ta' 8% fl-emissjonijiet tal- greenhouse gases għall-Komunità sas-sena 2012 kif ukoll aktar tnaqqis wara l-2012. Jistgħu wkoll jikkontribwixxu għal użu sostenibbli tar-riżorsi u jikkonstitwixxu kontribuzzjoni ewlenija għall-qafas ta' l-għaxar snin tal-programmi dwar il-produzzjoni sostenibbli u l-konsum miftiehem fis-Summit Dinji dwar l-Iżvilupp Sostenibbli f'Johannesburg f'Settembru 2002. [7] ĠU L 130, 15.5.2002, p.1 (7) Il-livell tar-rekwiżiti ta' l-eko-disinn għandhom normalment jiġu msejsa fuq analiżi teknika, ekonomika u ambjentali. Il-flessibilità fil-mod li bih jiġi stabbilit il-livell tar-rekwiżiti jista' jiffaċilita t-titjib mgħaġġel tal-ħidma ambjentali. Id-determinazzjoni ta' miżuri obbligatorji teħtieġ konsultazzjoni xierqa tal-partijiet involuti. Din il-konsultazzjoni tista' tenfasiżża l-ħtieġa għal introduzzjoni f'fażijiet jew miżuri transitorji. L-introduzzjoni ta' għanijiet temporanji żżid kemm tista' tiġi mbassra l-politika, tippermetti għall-akkomodazzjoni taċ-ċiklu ta' l-iżvilupp tal-prodott u tiffaċilita l-pjanar fit-tul għall-partijiet interessati. (8) Għandha tingħata priorità għall-toroq ta' azzjoni alternattivi bħar-regolamentazzjoni proprja mill-industrija fejn dawn l-azzjonijiet x'aktarx iwasslu l-għanijiet tal-politika aktar malajr jew b'inqas spiża mir-rekwiżiti obbligatorji. Il-miżuri leġislattivi jisgħu jkunu meħtieġa fejn il-forzi tas-suq ma jirnexxilhomx jevolvu fid-direzzjoni tajba jew b'veloċità aċċettabbli. (9) L-EuP li huma skond ir-rekwiżiti ta' l-eko-disinn stabbiliti bil-miżuri li jimplimentaw din id-Direttiva għandu jkollhom il-marka "CE" u tagħrif assoċjat, sabiex ikunu jistgħu jitqiegħdu fuq is-suq intern u jiċċaqalqu liberament. (10) Għandu jingħata rigward għall-modules u r-regoli maħsuba għall-użu fid-Direttivi tekniċi ta' l-armoniżżazzjoni indikati fid-Deċiżjoni tal-Kunsill 93/465/KEE tat-22 ta' Lulju 1993 dwar il-modules għall-fażijiet diversi tal-proċeduri ta' l-istima tal-konformità u r-regoli għat-twaħħil u għall-użu tal-marki tal-konformità CE [8]. [8] ĠU L 220 tat-30.8.1993, p. 23 (11) L-awtoritajiet tas-sorveljanza għandhom ipartu tagħrif dwar il-miżuri li huma maħsuba li jittieħdu fl-ambitu ta' din id-Direttiva bl-għan li jtejbu s-sorveljanza tas-suq. Din il-kooperazzjoni għandha tagħmel l-użu massimu tal-meżżi elettroniċi tal-komunikazzjoni u l-programmi rilevanti Komunitarji. (12) Huwa fl-interess tal-ħidma tas-suq intern li jkun hemm standards li ġew armoniżżati fuq livell Komunitarju. Ladarba r-riferenza għal din l-istandard tkun ġiet pubblikata fil-Ġurnal Uffiċjali ta' l-Unjoni Ewropea, il-konformità magħha għandha tqajjem preżunzjoni tal-konformità mar-rekwiżiti korrispondenti stabbiliti fil-miżura ta' implimentazzjoni addottata a bażi ta' din id-Direttiva, minkejja li għandhom jiġu permessi meżżi oħrajn li bihom tintwera din il-konformità. (13) Standards armoniżżati huma speċifikazzjonijiet tekniċi addottati mill-korpijiet ta' l-iStandardizzazzjoni Ewropej, kif imsemmi fl-Anness I tad-Direttiva 98/34/KE tat-22 ta' Ġunju 1998 tal-Parlament Ewropew u tal-Kunsill li tistabbilixxi proċedura għall-għotja ta' tagħrif fil-qasam ta' standards u regolamenti tekniċi [9], dwar mandati mogħtija mill-Kummissjoni skond dik id-Direttiva u skond il-gwidi ġenerali għall-kooperazzjoni bejn il-Kummissjoni u dawk il-korpijiet. Fl-interess tal-kummerċ internazzjonali, l-istandards internazzjonali għandhom jintużaw kull fejn xieraq. [9] ĠU L 204 tal-21.07.1998, p. 37, kif emendata bid-Direttiva 98/48/KE (ĠU L 217, 5.8.1998, p.18) (14) Din id-Direttiva hija skond il-prinċipji għall-implimentazzjoni tal-mod ġdid kif wieħed joqrob lejn il-kwistjoni kif stabbilit fir-Risoluzzjoni tal-Kunsill tas-7 ta' Mejju 1985 dwar mod ġdid kif wieħed joqrob lejn il-kwistjoni għal armoniżżazzjoni u standards tekniċi [10] u ta' riferenza għal standards armoniżżati Ewropej. Ir-Risoluzzjoni tal-Kunsill tat-28 ta' Ottobru 1999 [11] irrakkmandat li l-Kummissjoni għandha teżamina jekk il-prinċipju tal-Mod Ġdid kif Wieħed Joqrob lejn il-Kwistjoni jistax jiġi estiż għal setturi li għadhom mhux koperti bħala meżż biex il-leġislazzjoni tiġi mtejba u simplifikata fejn possibbli. [10] ĠU C 136, 4.6.1985, p. 1. [11] ĠU C 141, 19.5.2000, p.1. (15) Is-sinerġiji u l-kumplimentarità ta' din id-Direttiva ma' strumenti Komunitarji eżistenti bħad-Direttiva tal-Kunsill 92/75/KEE tat-22 ta' Settembru 1992 dwar l-indikazzjoni permezz ta' tikketti u l-informazzjoni standard dwar il-prodott tal-konsum ta' l-enerġija u riżorsi oħrajn mit-tagħmir tad-djar [12], Regolament (KE) Nru 1980/2000 tas-17 ta' Lulju 2000 dwar skema Komunitarja riveduta dwar il-premji għall-eko-tikketti [13], Regolament (KE) Nru 2422/2001 tas-6 ta' Novembru 2001 dwar programm Komunitarju dwar tikkettjar fuq effiċjenzja enerġetika għat-tagħmir ta' l-uffiċju [14], Direttiva 2002/96/KE dwar ħela minn tagħmir ta' l-elettriku u elettroniku [15], Direttiva 2002/95/KE dwar ir-restrizzjoni ta' l-użu ta' xi sustanzi perikolużi fit-tagħmir ta' l-elettriku u elettroniku [16] għandhom jikkontribwixxu biex jiżdied l-impatt rispetttiv tagħhom u l-bini ta' rekwiżiti koerenti biex jiġu applikati mill-fabbrikanti. [12] ĠU L 297, 13.10.1992, p.. 16. [13] ĠU L 237, 21.9.2000, p. 1. [14] ĠU L 332, 12.12.2001, p..1. [15] ĠU L37, 13.02.2003, p.24 [16] ĠU L37, 13.02.2003, p.19 (16) Ladarba d-Direttiva tal-Kunsill 92/42/KEE tal-21 ta' Mejju 1992 dwar rekwiżiti ta' effikaċja għall-boilers ta' l-ilma jaħraq il-ġodda mħaddma bil-karburanti likwidi jew gass [17], id-Direttiva 96/57/KE tal-Parlament Ewropew u tal-Kunsill tat-3 Settembru 1996 dwar rekwiżiti ta' effikaċja għar-refrigerators u freezers tad-djar u kombinazzjonijiet tagħhom [18] u d-Direttiva 2000/55/KE tat-18 ta' Settembru 2000 tal-Parlament Ewropew u tal-Kunsill dwar rekwiżiti ta' effikaċja għall-ballasts għad-dawl florexxenti [19] diġa' fihom disposizzjonijiet għar-reviżjoni tar-rekwiżiti ta' effikaċja enerġetika, għandhom jiġu integrati fil-qafas preżenti. [17] ĠU L 167, 22.6.1992, p. 17. [18] ĠU L 236, 18.9.1996, p. 36. [19] ĠU L 279, 1.11.2000, p. 33. (17) Id-Direttiva 92/42/KEE tipprovdi għal sistema ta' star rating li hija maħsuba li taċċerta l-ħidma enerġetika tal-boilers. Ladarba l-Istati Membri u l-industrija jaqblu li s-sistema ta' star rating wriet ruħha li ma tagħtix ir-riżultat mistenni, id-Direttiva 92/42/KEE għandha tiġi emendata f'dak is-sens. (18) Ir-rekwiżiti stabbiliti fid- Direttiva tal-Kunsill 78/170/KEE tat-13 ta' Frar 1978 dwar il-ħidma tal-ġeneraturi tas-sħana biex jissaħħnu l-ispazji u l-produzzjoni ta' l-ilma jaħraq f'bini ġdid jew eżistenti mhux industrijali u dwar l-insulazzoni tad-distribuzzjoni tas-sħana u ta' l-ilma jaħraq domestiku f'bini ġdid mhux industrijali [20] ġew mgħoddija bid-disposizzjonijiet tad-Direttiva 92/42/KEE, tad-Direttiva tal-Kunsill 90/396/KEE tad-29 ta' Ġunju 1990 dwar l-approssimazzjoni tal-liġijiet ta' l-iStati Membri dwar tagħmir li jaħraq il-karburanti gass [21] u tad-Direttiva 2002/91/KE tal-Parlament Ewropew u tal-Kunsill tas-16 ta' Diċembru 2002 dwar il-ħidma enerġetika tal-bini [22]. Id-Direttiva 78/170/KEE għalhekk għandha tiġi mħassra. [20] ĠU L 52, 23.2.1978, p. 32, kif emendat bid-Direttiva 82/885/KEE (ĠU L 378, 31.12.1982, p.19). [21] ĠU L 196, 26.7.1990, p. 15, kif emendat bid-Direttiva 93/68/ KEE. [22] ĠU L 1, 4.1.2003, p. 65. (19) Id-Direttiva 86/594/KEE ta' l-1 ta' Diċembru 1986 dwar storbju immexxi bl-arja mogħti minn tagħmir tad-djar [23] tistabbilixxi l-kundizzjonijiet li taħthom tista' tkun meħtieġa mill-iStati Membri l-pubblikazzjoni ta' tagħrif dwar l-istorbju minn dan it-tagħmir, u tiddefinixxi l-proċedura għad-determinazzjoni tal-livelli ta' l-istorbju. Għall-iskopijiet ta' l-armoniżżazzjoni, l-emissjonijiet ta' l-istorbju għandhom jiġu inklużi f'stima integrata tal-ħidma ambjentali. Ladarba din id-Direttiva tipprovdi għal dan il-mod integrat kif wieħed joqrob lejn il-kwistjoni, id-Direttiva 86/594/KEE għandha tiġi mħassra. [23] ĠU L 344, 6.12.1986, p.24 (20) Il-miżuri meħtieġa għall-implimentazzjoni ta' din id-Direttiva għandhom jiġu addottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' l-implimentazzjoni mogħtija lill-Kummissjoni [24]. [24] ĠU L 184, 17.07.1999, p.23 (21) L- iStati Membri għandhom jiddeterminaw il-penali li għandhom jiġu applikati fil-każ ta' infrazzjonijiet tad-disposizzjonijiet nazzjonali addottati skond din id-Direttiva. Dawk il-penali għandhom ikunu effettivi, proporzjonati u disswasivi. (22) Ladarba l-għanijiet ta' l-azzjoni proposta, ċjoe' li tiġi żgurata l-ħidma tas-suq intern billi l-prodotti jiġu meħtieġa li jilħqu livell adegwat ta' ħidma ambjentali, ma jistgħux jiġu miksuba b'mod suffiċjenti mill- iStati Membri meta jaġixxu għal rashom u jistgħu għalhekk, minħabba l-iskala u l-effetti tagħhom, jiġu miksuba aħjar fuq livell Komunitarju, il-Komunità tista' taddotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx oltre dak li huwa meħtieġ sabiex jiġu miksuba dawk l-għanijiet, ADOTTAW DIN ID-DIRETTIVA: Artikolu 1 Suġġett u ambitu 1. Din id-Direttiva tistabbilixxi qafas għall-integrazzjoni ta' l-aspetti ambjentali fid-disinn u l-iżvilupp tal-prodott biex jiġi żgurat il-moviment ħieles tal-prodotti li jużaw l-enerġija fis-suq intern. 2. Hija tipprovdi għal definizzjoni tar-rekwiżiti li għandhom jilħqu l-prodotti li jużaw l-enerġija koperti bil-miżuri li jimplimentaw, bi skop tat-tqegħid tagħhom fis-suq. Tikkontribwixxi għall-iżvilupp sostenibbli billi żżid is-sigurtà ta' min jipprovdi l-enerġija u billi timmira għal livell normali ta' ħarsien ambjentali. 3. Din id-Direttiva m'għandiex tgħodd għal meżżi ta' trasport għal persuni jew merkanzija fuq l-art, bil-baħar u bl-ajru. Artikolu 2 Definizzjonijiet Għall-iskopiijiet ta' din id-Direttiva għandhom jgħoddu dawn id-definizzjonijiet: (1) "Prodott li juża l-Enerġija (EuP)" tfisser prodott li huwa dipendenti fuq input ta' enerġija (elettriku, karburanti tal-fossili u karburanti li jistgħu jiġġeddu) biex jaħdmu kif suppost u prodott għall-ġenerazzjoni, trasferiment u kejl ta' din l-enerġija, inklużi partijiet maħsuba biex jiġu inkorporati ġewwa EuP li huma mqiegħda fuq is-suq bħala partijiet individwali għall-utenti finali, li l-ħidma ambjentali tagħhom tista' tiġi stmata indipendentament; (2) "Komponenti u sub-assemblaġġi" tfisser partijiet maħsuba biex jiġu inkorporati ġewwa EuP, u li mhumiex mqiegħda fuq is-suq bħala partijiet individwali għall-utenti finali, jew li l-ħidma ambjentali tagħhom ma tistax tiġi stmata indipendentament; (3) "Miżuri ta' implementazzjoni" tfisser miżuri addottati skond din id-Direttiva li jistabbilixxu rekwiżiti ta' l-eko-disinn li huma meħtieġa biex jiġi miksub l-għan ta' din id-Direttiva għall-EuP definiti jew għall-aspetti ambjentali tagħhom; (4) "Tqegħid fis-suq" tfisser li EuP jkun disponibbli għall-ewwel darba fis-suq Komunitarju bi skop tad-distribuzzjoni tiegħu jew l-użu tiegħu fil-Komunità, jew għall-ħlas jew mingħajr ħlas; (5) "Fabbrikant" tfisser kwalunkwe persuna naturali jew legali responsabbli għall-konformità ta' EuP ma' din id-Direttiva bi skop li jitqiegħed fis-suq taħt isimha jew trade mark tagħha jew għall-użu proprju tagħha (6) "Rappreżentant awtoriżżat" tfisser kwalunwe persuna naturali jew legali stabbilita fil-Komunità li, indikata espliċitament mill-fabbrikant, taġixxi f'ismu u tista' tiġi indirizzata mill-awtoritajiet u l-korpijiet fil-Komunità minflok il-fabbrikat rigward id-dmirijiet ta' dan ta' l-aħħar skond din id-Direttiva; (7) "Materjali" tfisser materjali ewlenin, prodotti intermedjarji u materjali awżiljarji (8) "Disinn tal-prodott" tfisser is-sett tal-proċessi li jittrasformaw rekwiżiti legal, tekniċi, tas-sigurtà, funzjonali, tas-suq jew oħrajn li għandhom jintlaħqu mill-prodott fi speċifikazzjoni teknika ta' EuP; (9) "Aspett ambjentali" tfisser element jew funzjoni ta' EuP li jista' jaħdem ma' l-ambjent; (10) "Impatt ambjentali" tfisser kwalunkwe tibdil fl-ambjent, li jirriżulta għal kollox jew parzjalment minn EuP; (11) "Ċiklu tal-ħajja" tfisser l-istadji konsekutivi u interkonnessi ta' EuP mid-disinn tiegħu sa l-aħħar-rimi tiegħu; (12) "Tmiem tal-ħajja" tfisser stat ta' EuP li laħaq tmiem l-ewwel użu tiegħu; (13) "Użu mill-ġdid" tfisser kwalunkwe operazzjoni li biha EuP jew il-komponenti tagħha, li laħqu tmiem l-ewwel użu tagħhom, jintużaw għall-istess skop li ġew konċepiti għalih, inkluż l-użu kontinwat ta' EuP, li jiġi ritornat għall-punti ta' ġbir, distributuri, riċiklaturi jew fabbrikanti, kif ukoll l-użu mill-ġdid ta' EuP wara ripristinar; (14) "Riċiklaġġ" tfisser proċessar mill-ġdid f'proċess ta' produzzjoni ta' materjali skart għall-iskop oriġinali jew għal skopijiet oħrajn iżda li jeskludi l-irkupru ta' l-enerġija. L-irkupru ta' l-enerġija tfisser l-użu ta' skart li jitqabbad bħala meżż għall-ġenerazzjoni ta' l-enerġija permezz ta' inċinerazzjoni diretta ma' jew mingħajr skart ieħor iżda bl-irkupru tas-sħana; (15) "Rkupru" tfisser kwalunkwe mill-operazzjonijiet applikabbli previsti fl-Anness II B tad-Direttiva tal-Kunsill 75/442/EEC [25]; [25] ĠU L 194, 25.07.1975, p. 39. (16) "Skart" tfisser kwalunkwe sustanza jew oġġett fil-kategoriji stabbiliti fl-Anness I tad-Direttiva 75/442/KEE li l-utent jarmi jew jaħseb jew huwa meħtieġ li jarmi (17) "Profil ekoloġiku" tfisser deskrizzjoni, skond il-miżuri li timplimenta li tgħodd għall-EuP, ta' l-inputs u l-outputs li jinkludi, kif xieraq, materjali ewlenin, prodotti intermedjati, emissjonijiet u skart, assoċjati ma' EuP matul iċ-ċiklu ta' ħajtu li huma sinjifikanti mill-perspettiva ta' l-impatt ambjentali tiegħu u huma espressi f'kwantitajiet fiżiċi li jistgħu jiġu mkejla; (18) "Ħidma ambjentali" ta' EuP tfisser ir-riżultati ta' l-amministrazzjoni mill-fabbrikant ta' l-aspetti ambjentali ta' l-EuP, kif riflessi fil-profil ekoloġiku tiegħu; (19) "Titjib tal-ħidma ambjentali" tfisser il-proċess tat-titjib tal-ħidma ambjentali ġenerali ta' EuP, f'ġenerazzjonijiet suċċessivi, iżda mhux neċessarjament dwar l-aspetti ambjentali kollha tal-prodott f'daqqa; (20) "Eko-disinn" tfisser l-integrazzjoni sistematika ta' l-aspetti ambjentali f'disinn tal-prodott bl-iskop li titjieb il-ħidma ambjentali ta' l-EuP fiċ-ċiklu kollu ta' ħajtu; (21) "Rekwiżit ta' l-eko-disinn" tfisser kwalunkwe rekwiżit relatat ma' EuP, jew id-disinn ta' EuP, maħsub li jtejjeb il-ħidma ambjentali tiegħu jew kwalunkwe rekwiżit għall-fornitura ta' tagħrif dwar l-aspetti ambjebtali ta' EuP; (22) "Rekwiżit ta' l-eko-disinn ġeneriku" tfisser kwalunkwe rekwiżit ta' l-eko-disinn bażat fuq il-profil ekoloġiku in ġenerali u li ma jistabbilix valuri limitu fuq aspetti ambjentali partikolari; (23) "Rekwiżit ta' l-eko-disinn speċifiku" tfisser rekwiżit ta' l-eko-disinn kwantifikat u li jista' jitkejjel relatat ma' aspett ambjentali partikolari ta' EuP, bħall-konsum ta' l-enerġija waqt l-użu, kalkolat għal unit determinat ta' output performance; (24) Ğ Standard armoniżżat ğ tfisser speċifikazzjoni teknika addottata minn korp magħruf ta' l-istandards taħt mandat mill-Kummissjoni skond il-proċeduri stabbiliti bid- Direttiva 98/34/KE għall-iskop ta' l-istabbiliment ta' rekwiżit Ewropew, li l-konformità miegħu mhix obbligatorja. Artikolu 3 Tqegħid fus-suq u tqegħid fis-servizz L-Istati Membri għandhom jieħdu l-miżuri kollha xierqa biex jiżguraw li l-EuP koperti bil-miżuri li jimplimentaw jistgħu jitqiegħdu fis-suq u/jew jitqiegħdu fis-servizz biss jekk huma skond dawk il-miżuri. Artikolu 4 Marki u dikjarazzjoni tal-konformità 1. Qabel ma EuP kopert bil-miżuri li jimplimentaw jitqiegħed fis-suq, għandha titwaħħal marka tal-konformità CE u tinħareġ dikjarazzjoni tal-konformità, li bija fabbrikant jew ir-rappreżentant awtoriżżat tiegħu jiddikjara li l-EuP huwa skond id-disposizzjonijiet kollha rilevanti tal-miżura li timplimenta applikabbli. 2. Il-marka tal-konformità CE tikkonsisti fl-inizzjali "CE" kif muri fl-Anness III. 3. Id-dikjarazzjoni tal-konformità għandu jkun fiha l-elementi speċifikati fl-Anness VI. 4. It-twaħħil ta' marki ta' EuP li x'aktarx iwasslu għal nuqqas ta' ftehim da parti ta' l-utenti dwar it-tifsira jew il-forma tal-marka CE għandu jiġi projbit. 5. L-iStati Membri jistgħu jeħtieġu li t-tagħrif li għandu jingħata skond il-parti 2.3(n) ta' l-Annes I ikun fil-lingwa/i uffiċjali tagħhom meta l-EuP jilħaq 'l-aħħar utent. L-Istati Membri jistgħu wkoll jawtorizzaw li dan jiġi provdut f'lingwa uffiċjali Komunitarja waħda jew aktar Meta japplikaw l-ewwel subparagrafu, l- iStati Membri għandhom jieħdu jieħdu kont in partikolari: (a) Jekk it-tagħrif jistax jiġi provdut b'simboli armomizzati jew kodiċi magħrufa jew miżuri oħrajn; (b) It-tip ta' utent antiċipat għall-EuP u n-natura tat-tagħrif li għandu jingħata. Artikolu 5 Moviment ħieles 1. L-iStati Membri m'għandhomx joħolqu ostakolu għat-tqegħid fis-suq u/jew tqegħid fis-servizz, fit-territorju tagħhom, għal raġunijiet ta' eko-disinn, ta' EuP li jikkonforma mad-disposizzjonijiet kollha rilevanti tal-miżura applikabbli li timplimenta u li għandu l-marka CE skond l-Artikolu 4. 2. L-iStati Membri m'għandhomx irażżnu l-wiri, per eżempju fit-trade fairs, esibizzjonijiet u wirjiet, ta' EuP li mhumiex skond id-disposizzjonijiet tal-miżura applikabbli li timplimenta, kemm-il darba hemm sinjal viżibbli li jindika ċar in-nuqqas ta' konformità tagħhom u l-fatt li mhumiex disponibbli għall-bejgħ sakemm ikunu konformi. Artikolu 6 Restrizzjoni tat-tqegħid fis-suq 1. Fejn Stat Membru jaċċerta ruħu li EuP li għandu l-marka CE msemmija fl-Artikolu 4 u wżat skond l-użu maħsub tiegħu, ma jikkonformax mad-disposizzjonijiet kollha rilevanti tal-miżura applikabbli li timplimenta, u/jew li l-marka CE ġiet imwaħħla mhux debitament, il-fabbrikant jew ir-rappreżent awtoriżżat tiegħu għandu jiġi obbligat li jagħmel l-EuP konformi mad-disposizzjonijiet tal-miżura li timplimenta applikabbli u jew mal-marka CE u jtemm l-infrazzjoni taħt kundizzjonijiet imposti mill-iStat Membru. Meta jkompli n-nuqqas tal-konformità, l-iStat Membru għandu jirrestrinġi jew jipprojbixxi t-tqegħid fis-suq ta' l-EuP in kwistjoni jew jiżgura li jiġi rtirat mis-suq. 5. Kwalunkwe deċiżjoni minn Stat Membru skond din id-Direttiva li tirrestrinġi t-tqegħid fis-suq u/jew it-tqegħid fis-servizz ta' EuP għandha tagħti r-raġunijiet eżatti li hija msejsa fuqhom. Din id-deċiżjoni għandha tiġi notifikata minnufih lill-parti in kwistjoni, li għandha fl-istess ħin tingħata tagħrif dwar ir-rimedji legali disponibbli taħt il-liġijiet fis-seħħ fl-iStat Membru in kwistjoni u dwar il-kundizzjonijiet li huma soġġetti għalihom dawn ir-rimedji. 3. L-iStat Membru għandu javża minnufih lill-Kummissjoni u lill-Istati Membri l-oħrajn dwar kwalunkwe miżura msemmija fil-paragrafu 1, u jindika r-raġunijiet għaliha, u, b'mod partikolari, jekk in-nuqqas ta' konformità hijiex minħabba: (a) Nuqqas li jiġu soddisfatti r-rekwiżiti tal-miżura applikabbli li timplimenta; (b) Applikazzjoni mhux korretta ta' l-istandards armoniżżati msemmija fl-Artikolu 9(2); (c) Nuqqasijiet fl-istandards armoniżżati msemmija fl-Artikolu 9(2). 6. Il-Kummissjoni għandha tibda konsultazzjoni mal-partijiet konċernati mingħajr dewmien u tista' tuża l-parir tekniku ta' esperti esterni independenti. Meta, wara dik il-konsultazzjoni, il-Kummissjoni tqis li l-miżura hija ġustifikata, għandha minnufih tavża lill-iStat Membru li ħa l-inizzjattiva u lill-iStati Membri l-oħrajn f'dan is-sens. Fejn il-Kummissjoni tqis li l-miżura mhix ġustifikata, għandha tavża lill-iStati Membri l-oħrajn f'dan is-sens minnufih. 5. Fejn id-deċiżjoni msemmija fl-ewwel subparagrafu tal-paragrafu 1 ta' dan l-Artikolu huwa bażat fuq nuqqas fl-istandards armoniżżati, il-Kummissjoni għandha minnufih tibda l-proċedura stabbilita fl-Artikolu 9 (2), (3) u (4). Il-Kummisjoni għandha fl-istess ħin tavża lill-Kumitat imsemmi fl-Artikolu 14 (1). 6. Fejn EuP, li ma jikkonformax mad-disposizzjonijiet kollha rilevanti tal-miżura applikabbli li timplimenta, ikollha l-marka CE, l-iStat Membru in kwistjoni għandu jieħu azzjoni xierqa kontra l-fabbrikant jew ir-rappreżentant awtoriżżat tiegħu li waħħal il-marka CE u għandu jinforma lill-Kummissjoni u lill-iStati Membri l-oħrajn f'dan is-sens. 7. L-iStati Membri u l-Kummissjoni għandhom jieħdu l-passi meħtieġa biex jiggarantixxu l-kunfidenzjalità rigward l-informazzjoni mogħtija f'dik il-proċedura, fejn dan huwa ġustifikat. 8. Id-deċiżjonijiet meħuda minn Stati Membri skond dan l-Artikolu għandhom ikunu pubbliċi. L-opinjoni tal-Kummissjoni dwar dawk id-deċiżjonijiet għandhom jiġu pubblikati fil-Ġurnal Uffiċjali ta' l-Unjoni Ewropea. Artikolu 7 Stima tal-Konformità 1. Qabel ma EuP kopert b'miżuri li jimplimentaw ma jitqiegħed fis-suq, il-fabbrikant għandu jagħmel stima tal-konformità ta' l-EuP mad-disposizzjonijiet kollha rilevanti tal-miżura applikabbli li timplimenta. 2. Il-proċeduri ta' l-istima tal-konformità għandhom jiġu speċifikati bil-miżuri li jimplimentaw u jħallu għall-fabbrikanti l-għażla bejn is-sett tal-kontroll tad-disinn intern stabbilit bl-Anness IV u s-sett tas-sistema ta' l-amministrazzjoni ambjentali stabbilit bl-Anness V. Meta debitament ġustifikat u proporzjonat għar-riskju, il-proċedura ta' l-istima tal-konformità għandha tiġi speċifikata fost il-modules B,C,D,E kif deskritt fid-Deċiżjoni 93/465/KEE. Jekk EuP kopert b'miżuri li jimplimentaw huwa disinjat minn organizzazzjoni reġistrata skond ir-Regolament (KE) Nru 761/2001 tal-Parlament Ewropew u tal-Kunsill [26] u l-funzjoni tad-disinn huwa inkluż fl-iskop ta' dik ir-reġistrazzjoni, l-iskema ta' l-amministrazzjoni ta' l-ambjent ta' dik l-organiżżazzjoni għandha tiġi preżunta li tikkonforma mar-rekwiżiti ta' l-Anness V ta' din id-Direttiva. [26] ĠU L 114, 24.04.2001, p.1 Jekk EuP kopert b'miżuri li jimplimentaw huwa disinjat minn organizzazzjoni li għandha sistema ta' l-amministrazzjoni ambjentali li tinnkludi l-funzjoni tad-disinn tal-prodott u li hija implimentata skond l-istandards armoniżżati, li n-numru ta' riferenza tagħhom ġew pubblikati fil-Ġurnal Uffiċjali ta' l-Unjoni Ewropea, dik is-sistema ta' l-amministrazzjoni ambjentali għandha tiġi preżunta li tikkonforma mar-rekwiżiti korrispondenti ta' l-Anness V. 3. Wara t-tqegħid ta' EuP kopert b'miżuri li jimplimentaw fuq is-suq, il-fabbrikant jew ir-rappreżentant awtoriżżat tiegħu għandu jżomm dokumenti rilevanti relatati ma' l-istima tal-konformità u d-dikjarazzjonijiet tal-konformità maħruġa disponibbli għall-ispezzjoni mill-iStati Membri għal terminu ta' 10 snin wara li jkun ġie fabbrikat l-aħħar EuP. Id-dokumenti rilevanti għandhom ikunu disponibbli fi żmien 10 jiem minn meta tiġi rċevuta talba mingħand l-awtorità kompetenti ta' Stat Membru. 4. Fejn il-fabbrikant mhuwiex stabbilit fil-Komunità u fin-nuqqas ta' rappreżentant awtoriżżat, l-obbligu li jiġu aċċertat li l-EuP mqiegħed fis-suq jikkonforma mar-rekwiżiti tal-miżura applikabbli li timplimenta għandu jkun tal-persuna li tqiegħed l-EuP fis-suq Komunitarju. 5. Dokumenti li jirrelataw għall-istima tal-konformità u d-dikjarazzjoni tal-konformità msemmija fl-Artikolu 4 għandhom ikunu f' waħda mill-lingwi uffiċjali tal-Komunità. Artikolu 8 Preżunzjoni tal-konformità 1. L-iStati Membri għandhom iqisu 'l-EuP li għandhom il-marka CE msemmija fl- Artikolu 4 bħala konformi mad-disposizzjonijiet rilevanti tal-miżura applikabbli li timplimenta. 2. EuP li ġew applikati għalihom standards armoniżżati, li n-numru ta' riferenza tagħhom ġew pubblikati fil-Ġurnal Uffiċjali ta' l-Unjoni Ewropea, għandhom ikunu preżunti li jikkonformaw mad-disposizzjonijiet kollha rilevanti tal-miżura applikabbli li timplimenta li jirrelataw għaliha dawn l-istandards. 3. EuP li ngħataw l-Eko-tikketta skond ir-Regolament (KE) Nru 1980/2000 għandhom ikunu preżunti li jikkonformaw mar-rekwiżiti ta' l-eko-disinn tal-miżura applikabbli li timplimenta sa fejn dawk ir-rekwiżiti huma milħuqa mill-Eko-tikketta. Artikolu 9 Standards Armoniżżati 1. L-iStati Membri għandhom jiżguraw li jittieħdu miżuri xierqa li jippermettu lill-partijiet interessati li jiġu konsultati fuq livell nazzjonali dwar il-proċess tal-preparazzjoni u s-sorveljanza ta' l-istandards armoniżżati. 2. Fejn Stat Membru jqis jew il-Kummissjoni tqis li l-istandards armoniżżati, li l-applikazzjoni tagħhom hija meqjusa li tissoddisfa d-disposizzjonijiet speċifiċi ta' miżura applikabbli li timplimenta, ma tissoddisfahomx, l-iStat Membru in kwistjoni jew il-Kummissjoni għandhom jinfurmaw lill-Kumitat Permanenti stabbilit bl- Artikolu 5 tad-Direttiva 98/34/KE f'dan is-sens u jagħtu r-raġunijiet. Il-Kumitat għandu jirrilaxxa opinjoni b'urġenza. 3. Fid-dawl ta' l-opinjoni tal-Kumitat, il-Kummissjoni għandha tiddeċiedi li tippubblika, li ma tippubblikax, li tippubblika b'restrizzjoni, li żżomm jew li tirtira r-riferenzi għall-istandards armoniżżati in kwistjoni fil-Ġurnal Uffiċjali ta' l-Unjoni Ewropea. 4. Il-Kummissjoni għandha tinforma l-korp Ewropew ta' l-iStandardiżżazzjoni in kwistjoni u, jekk meħtieġ, toħroġ mandat ġdid bi skop tar-reviżjni ta' l-istandards armoniżżati in kwistjoni. Artikolu 10 Rekwiżiti għall-komponenti u sub-assemblaġġi Skond il-miżuri li jimplimentaw, l-iStati Membri għandhom jiżguraw li l-fabbrikanti tal-komponenti jew sub-assemblaġġi ta' EuP jipprovdu, fuq talba ta' fabbrikanti oħrajn li jagħmlu użu mill-komponent jew sub-assemblaġġ f'EuP kopert b'miżura li timplimenta, it-tagħrif kollu meħtieġa għall-istabbiliment tal-profil ekoloġiku ta' l-EuP. B'mod partikolari, il-miżuri li jimplimentaw jistgħu jeħtieġu lill-fabbrikanti jipprovdu tagħrif dwar l-għamla materjali u l-konsum ta' l-enerġija u/jew riżorsi tal-komponenti jew sub-assemblaġġi li jipproduċu, u fejn ikunu disponibbli, ir-riżultati ta' l-istimi ambjentali u/jew studji ta' riferenza għal każijiet li jirrelataw għall-użu u l-amministrazzjoni tat-tmiem tal-ħajja tal-komponenti jew sub-assemblaġġi in kwistjoni. Artikolu 11 Kooperazzjoni amministrattiva u tpartit ta' tagħrif 1. L-iStati Membri għandhom jindikaw l-awtoritajiet responsabbli biex japplikaw din id-Direttiva. Għandhom iħeġġu 'l dawk l-awtoritajiet jikkooperaw ma' xulxin u jipprovdu lil xulxin bit-tagħrif biex tiġi faċilitata l-applikazzjoni ta' din id-Direttiva. Il-kooperazzjoni amministrattiva u t-tpartit ta' tagħrif għandhom jieħdu l-akbar vantaġġ tal-meżżi elettroniċi tal-komunikazzjoni u jistgħu jiġu appoġġjati mill-programmi Komunitarji rilevanti. 2. L-ispeċifikazzjonijiet u struttura ta' l-iskambju ta' informazzjoni bejn il-Kummissjoni u l-iStati Membri għandhom jiġu deċiżi skond il-proċedura msemmija fl-Artikolu 14(2). Artikolu 12 Miżuri li jimplimentaw 1. Il-Kummissjoni, filwaqt li taġixxi skond il-proċedura msemmija fl-Artikolu 14(2), tista' taddotta miżuri li jimplimentaw, fejn tapplika dawn il-kriterji: (a) rigward l-għażla ta' l-EuP li għandhom jiġu koperti: (i) l-EuP għandu jirrappreżenta volum sinjifikanti ta' bejgħ u kummerċ; (ii) l-EuP għandu jkollu impatt ambjentali sinjifikanti; (iii) l-EuP għandu jippreżenta potenzjal sinjifikanti għat-titjib fir-relazzjoni ma' l-impatt ambjentali mingħajr ma jimplika spejjeż eċċessivi; (iv) Għandhom jiġu meqjusa l-prioritajiet Komunitarji dwar l-ambjent, bħal dawk stabbiliti bid-Deċiżjoni Nru 1600/2002/KE. (b) rigward il-kontenut tal-miżura: (i) għandu jiġi meqjus iċ-ċiklu kollu tal-ħajja tal-prodott; (ii) il-ħidma tal-prodott, mill-perspettiva ta' l-utent, m'għandhiex tiġi affettwata b'mod sinjifikanti; (iii) is-saħħa u s-sigurtà m'għandhomx jiġu affettwati avversament; (iv) m'għandux ikun hemm impatt negattiv sinjifikanti fuq il-konsumaturi b'mod partikolari rigward possibilità finanzjarja u l-ispiża tal-prodott fiċ-ċiklu ta' ħajtu; (v) m'għandux ikun hemm impatt negattiv sinjifikanti fuq il-kompetitività tal-fabbrikant, ukoll fuq swieq barra mill-Komunità. 2. Il-miżuri li jimplimentaw għandhom jistabbilixxu rekwiżiti ta' l-eko-disinn ġeneriċi skond l-Anness I u/jew rekwiżiti ta' l-eko-disinn speċifiċi skond l-Anness II. Ir-rekwiżiti ta' l-eko-disinn speċifiċi għandhom jiġu introdotti għal aspetti ambjentali magħżula li għandhom impatt ambjentali sinjifikanti. 3. Il-miżuri li jimplimentaw għandhom jinkludu l-elementi elenkati fl-Anness VII. Artikolu 13 Miżuri li jimplimentaw eżistenti Id-Direttivi 92/42/KEE, 96/57/KE u 2000/55/KE għandhom jitqiesu bħala miżuri li jimplimentaw skond it-tifsira tad-Direttiva għall-boilers ta' l-ilma jaħraq domestiċi, tagħmir domestiku tar-refriġerazzjoni u ballasts għad-dawl florexxenti rispettivament b'rigward l-effiċjenza enerġetika matul l-użu. Artikolu 14 Kumitat 1. Il-Kummissjoni għandha tiġi assistita minn kumitat, minn issa 'l quddiem imsejjaħ il-"Kumitat", kompost mir-rappreżentanti ta' l-iStati Membri u presjedut mr-rappreżentant tal-Kummissjoni. 2. Fejn issir riferenza għal dan il-paragrafu, għandhom jgħoddu l-Artikoli 5 u 7 tad-Deċiżjoni 1999/468/KE, b'konsiderazzjoni tad-disposizzjonijiet ta' l-Artikolu 8 tagħha. It-terminu msemmi fl-Artikolu 5(6) tad-Deċiżjoni 1999/468/KE għandu jkun ta' tliet xhur. 3. Il-Kumitat għandu jaddotta r-regoli tal-proċedura proprji. Artikolu 15 Penali L-iStati Membri għandhom jistabbilixxu r-regoli dwar penali li jgħoddu għall-vjolazzjonijiet tad-disposizzjonijiet nazzjonali addottati skond din id-Direttiva u għandhom jieħdu l-miżuri kollha meħtieġa biex jiżguraw li jiġu implimentati. Il-penali provduti għandhom ikunu effettivi, proporzjonati u disswasivi. L-iStati Membri għandhom jinnotifikaw dawk id-disposizzjonijiet lill-Kummissjoni sa mhux aktar tard mid-data speċifikata fl-ewwel subparagrafu ta' l-Artikolu 18 u għandhom jinnotifikawha mingħajr dewmien dwar kull emenda sussegwenti li taffettwahom. Artikolu 16 Emenda Id-Direttiva 92/42/KEE hija emendata kif ġej: (1) L-Artikolu 6 huwa mħassar. (2) L-Anness I, taqsima 2, huwa mħassar. Artikolu 17 Tħassir Id-Direttivi 78/170/KE u 86/594/KEE huma mħassra. Artikolu 18 Transposizzjoni 1. L-iStati Membri għandhom jaddottaw u jippubblikaw, sa mhux aktar tard mill-31 ta' Diċembru 2005, liġijiet, regolamenti u disposizzjonijiet amministrattivi meħtieġa biex jikkonformaw ma' din id-Direttiva. Għandhom jikkomunikaw minnufih lill-Kummissjoni t-test ta' dawn id-disposizzjonijiet u tabella tal-korelazzjoni bejn dawk id-disposizzjonijiet u din id-Direttiva. Għandhom japplikaw dawk id-disposizzjonijiet b'effett mill-1 ta' Lulju 2006. Meta l-iStati Membri jaddottaw dawk id-disposizzjonijiet, għandu jkun fihom riferenza għal din id-Direttiva, jew jiġu akkumpanjati minn tali riferenza fl-okkażjoni tal-pubblikazzjoni tagħhom. L-iStati Membri għandhom jiddeċiedu kif għandha ssir din ir-riferenza. 2. L-iStati Membri għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li jaddottaw fil-qasam regolat minn din id-Direttiva. Artikolu 19 Dħul fis-seħħ Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea. Artikolu 20 Indirizzati Din id-Direttiva hija indirizzata lill-iStati Membri. Magħmula f'Brussel, Għall-Parlament Ewropew Għall-Kunsill Il-President Il-President ANNESS I: (imsemmi fl-Artikolu 12(3)) Metodu għad-determinazzjoni tar-rekwiżiti ta' l-eko-disinn ġeneriċi Il-miżuri li jimplimentaw li jistabbilixxu r-rekwiżiti ta' l-eko-disinn skond l-Artikolu 12(3) għandhom jinkludu d-disposizzjonijiet li ġejjin kif xieraq għall-EuP kopert bil-miżura li timplimenta. L-1 Parti. Disposizzjonijiet Ġenerali 1. Il-fabbrikanti ta' l-EuP għandhom jagħmlu stima ta' l-aspetti ambjentali ta' mudell rappreżentant ta' l-EuP matul iċ-ċiklu kollu ta' ħajtu, imsejsa fuq l-assunzjonijiet realistiċi dwar kundizzjonijiet normali u għall-iskopijiet ta' l-użu. A bażi ta' din l-istima, il-fabbrikanti għandhom jistabbilixxu l-profil ekoloġiku ta' mudell rappreżentant ta' l-EuP. Għandu jkun bażat fuq karatteristiċi tal-prodott ambjentalment rilevanti u inputs/outputs li jseħħu matul iċ-ċiklu kollu ta' ħajjet il-prodott espress f'kwantiatjiet fiżiċi li jistgħu jiġu mkejla. L-istima għandha tikkonċentra fuq u tagħti priorità lil dawk il-fatturi li huma kapaċi li jiġu influwenzati b'mod sustanzjali permezz tad-disinn tal-prodott. 2. Il-fabbrikant għandu juża din l-istima biex jevalwa soluzzjonijiet ta' disinn alternattivi bl-iskop li jikseb titjib tal-ħidma ambjentali tal-prodott meta titqies l-aħjar sengħa fl-eko-disinn. L-għażla ta' soluzzjoni ta' disinn speċifika għandha tikseb bilanċ raġjonveli bejn l-aspetti ambjentali varji u bejn l-aspetti ambjentali u konsiderazzjonijiet oħrajn rilevanti, bħas-sigurtà u s-saħħa, rekwiżiti tekniċi għall-funzjonalità, kwalità u ħidma, u aspetti ekonomiċi, inklużi spejjeż tal-fabbrikazzjoni u jekk jistax jitqiegħed fis-suq, filwaqt li tikkonforma mal-leġislazzjoni kollha rilevanti. Il-proċess tad-disinn għal EuP ġħandu jinkludi, b'mod partikolari, elementi fost dawk stabbiliti taħt it-2 parti ta' dan l-anness. Il-parametri rilevanti ta' l-eko-disinn għandhom jiġu speċifikati fil-miżura li timplimenta. It-2 Parti. Parametri ta' l-Eko-Disinn għall-EuP 2.1 L-istima deskritta fl-1 parti ta' dan l-Anness għandha tindirizza, skond il-miżura li timplimenta, dawn il-fażijiet taċ-ċiklu tal-ħajja tal-prodott sa fejn jirrelataw għad-disinn tal-prodott: (a) ksib ta' materjali ewlenin (b) fabbrikar (c) imballaġġ, trasport u distribuzzjoni (d) installazzjoni u mantenuzzjoni (e) użu (f) tmiem taċ-ċiklu tal-ħajja 2.2 Għal kull fażi, dawn l-aspetti ambjentali li ġejjin għandhom jiġu stmati fejn rilevanti: (a) konsum imbassar ta' materjali, ta' enerġija u ta' riżorsi oħrajn bħall-ilma frisk (b) emissjonijiet antiċipati fl-arja, fil-ilma jew fil-ħamrija (c) tinġiż antiċipat permezz ta' effetti fiżiċi bħall-ħoss, vibrazzjonijiet, radjazzjoni, electromagnetic fields (d) ġenerazzjoni mistennija ta' materjal skart (e) possibilitajiet għall-użu mill-ġdid, reċiklaġġ u rkupru ta' materjali u/jew enerġija filwaqt li jittieħed kont tad-Direttiva 2002/96/KE dwar WEEE. 2.3 B'mod partikolari, dawn il-parametri għandhom jintużaw, fejn xieraq, u supplimentati b'oħrajn fejn meħtieġ, għall-evalwazzjoni tal-potenzjal tat-titjib ta' l-aspetti ambjentali msemmija fil-paragrafu ta' qabel: (a) Piż u volum tal-prodott (b) użu ta' materjali maħruġa mill-attivitajiet ta' riċiklaġġ (c) konsum ta' l-enerġija matul iċ-ċiklu kollu tal-ħajja (d) użu ta' sustanzi klassifikati bħala perikolużi għas-saħħa u/jew l-ambjent skond id-Direttiva 67/548/KEE [27] u filwaqt li jittieħed kont tal-leġislazzjoni dwar it-tqegħid fis-suq u l-użu ta' sustanzi speċifiċi, bħal 76/769/KEE [28] jew 2002/95/KE. [27] ĠU L 196, 16.08.1967, p.1-5 [28] ĠU L 262, 27.09.1976, p.201-203 (e) kwantità u natura ta' l-oġġetti konsumabbli meħtieġa għall-użu u l-mantenuzzjoni tajba (f) Faċilità għall-użu mill-ġdid u reċiklaġġ kif espressa pemezz ta': numru ta' materjali u komponenti wżati, użu ta' komponenti standard, ħin meħtieġ biex jiżżarma, kumplessità ta' l-għodda meħtieġa biex jiżżarma, użu ta' standards tal-kodiċijiet għall-komponenti u l-materjali għall-identifikazzjoni tal-komponenti u l-materjali xierqa għall-użu mill-ġdid u reċiklaġġ (inklużi marki tal-partijiet tal-plastik skond l-ISO), użu ta' materjali li jistgħu jiġu riċiklati faċilment, aċċess faċli għall-komponenti u l-materjali ta' valur u oħrajn li jistgħu jiġu riċiklati; aċċess faċli għall-komponenti u l-materjali li fihom sustanzi perikolużi (g) Inkorporazzjoni ta' komponenti użati (h) Evitazzjoni ta' soluzzjonijiet tekniċi detrimentali għall-użu mill-ġdid u reċiklaġġ ta' komponenti u tagħmir sħiħ (i) Estensjoni tal-ħajja kif espressa permezz ta': ħajja minima garantita, żmien minimu għad-disponibilità tal-ispare parts, modularità, upgradeability, jistax jissewwa. (j) Ammonti ta' skart ġenerat u ammonti ta' skart perikoluż ġenerat (k) Emissjonijiet fl-arja (greenhouse gases, aġenti li jaċidifikaw, komposti organiċi li jiżvintaw, sustanzi li jnaqqsu l-ożon, oġġetti li jniġġżu b'mod persistenti, metalli tqal, materja bil-partiċelli fini u materja bil-partiċelli sospiżi) mingħajr preġudizzju għad-Direttiva 97/68/KE relata mal-miżuri kontra l-emissjonijiet tas-sustanzi li jniġġżu forma ta' gass u partiċelli minn magni bil-kombustjoni interna li għandhom jiġu stabbiliti f'makkinarju mhux mobbli fit-triq [29] [29] ĠU L 59, 27.02.1998, p.1 (l) Emissjonijiet fl-ilma (metalli tqal, sustanzi b'effett avers fuq il-bilanċ ta' l-ossiġenu, oġġetti organiċi li jniġġżu b'mod persistenti). (m) Emissjonijiet fil-ħamrija (speċjalment ċarċir u spills ta' sustanzi perikolużi waqt il-fażu ta' l-użu tal-prodotti, u l-potenzjal ta' leaching waqt ir-rimi bħala skart). (n) Tagħrif, li jista' jinfluwenza l-mod kif jiġi amministrat, użat jew riċiklat l-EuP minn partijiet minbarra l-fabbrikant, inkluż, fejn jgħodd - Istruzzjonijiet relatati mal-proċess tal-fabbrikazzjoni - Istruzzjonijiet għall-konsumaturi dwar il-karatteristiċi ambjentali sinjifikanti u l-ħidma ta' prodott, li jakkumpanjaw il-prodott meta jitqiegħed fis-suq biex il-konsumatur ikun jista' jqabbel dawn l-aspetti tal-prodotti - Istruzzjonijiet għall-konsumaturi/utenti dwar kif jistallaw, jużaw u jmantnu l-prodott sabiex jimminimiżżaw il-impatt tiegħu fuq l-ambjent u sabiex jiżguraw il-massimu ta' kemm idum jaħdem, kif ukoll kif jirritornaw il-prodott fit-tmiem ta' ħajtu. - Tagħrif għall-faċilitajiet tat-trattament dwar żarmar, riċiklaġġ jew rimi fit-tmiem tal-ħajja. It-tagħrif bażiku għandu jinstabu fuq il-prodott stess kull fejn huwa possibbli. Dan it-tagħrif għandu jieħu kont ta' l-obbligi taħt il-leġislazzjoni Komunitarja, bħad-Direttiva 2002/96/KE dwar WEEE. ANNESS II Metodu għad-determinazzjoni tar-rekwiżiti ta' l-eko-disinn speċifiċi (Imsemmi fl-Artikolu 12(3)) Ir-rekwiżiti ta' l-eko-disinn speċifiċi jimmiraw li jtejbu aspett ambjentali magħżul tal-prodott. Jistgħu jieħdu l-forma ta' rekwiżiti għall-konsum imnaqqas tal-konsum ta' riżors definit, bħal-limit għall-użu ta' dan ir-riżors fl-istadji differenti taċ-ċiklu tal-ħajja, kif xieraq (eż., limiti fil-konsum ta' l-ilma fil-fażi ta' l-użu jew fil-kwantitajiet ta' materjal definit inkorporat fil-prodott jew kwantitajiet minimi meħtieġa ta' materjal riċiklat). Il-livell ta' rekwiżit ta' l-eko-disinn speċifiku għal EuP indikat għandu jiġi stabbilit kif ġej: 1. Analiżi teknika u ekonomika tagħżel numru ta' mudelli rappreżentanti ta' l-EuP in kwistjoni u tidentifika l-għażliet tekniċi biex tittejjeb il-ħidma ambjentali tal-prodott, filwaqt li tiftakar il-possibilità ekonomika ta' l-għażliet u tevita kwalunkwe telf sinjifikanti ta' ħidma jew ta' utilità għall-konsumaturi. A bażi ta' din l-analiżi u filwaqt li jittieħed kont tal-possibilità ekonomika u teknika kif ukoll il-potenzjal għat-titjib, jittieħdu l-miżuri konkreti bi skop li jitnaqqas l-impatt ambjentali tal-prodott. Dwar il-konsum ta' l-enerġija waqt l-użu, il-livell ta' l-effikaċja enerġetika jew il-konsum ta' l-enerġija għandu jiġi stabbilit bil-mira lejn il-minimu ta' l-ispiża waqt iċ-ċiklu tal-ħajja għall-utenti finali għall-mudelli rappreżentanti ta' l-EuP. Il-metodi ta' l-analiżi ta' l-ispiża waqt iċ-ċiklu tal-ħajja juża rata ta' skont attwali ta' 5% u ħajja realistika għall-EuP. Hija bażata fuq is-somma tal-varjazzjonijiet fil-prezz tax-xiri (li li jirriżultaw mill-varjazzjonijiet fl-ispejjeż industrijali) u fl-ispejjeż ta' l-operazzjoni, li jirriżultaw mil-livelli differenti tal-possibilitajiet tat-titjib tekniku, skontati matul il-ħajja tal-mudelli rappreżentanti ta' l-EuP meqjusa. L-ispejjeż ta' l-operazzjoni jkopri primarjament il-konsum ta' l-enerġija u spejjeż addizzjonali f'riżorsi oħrajn (bħal ilma jew deterġenti). Analiżi ta' sensitività li tkopri l-elementi rilevanti (bħall-prezz ta' l-enerġija jew riżors ieħor, spejjeż ta' materjal ewlieni jew ta' produzzjoni, rati ta' skont) u, fejn xieraq, l-inklużjoni ta' spejjeż ambjentali esterni, għandha ssir biex jiġi verifikat jekk hemmx tibdil sinjifikanti u jekk il-konklużjonijiet ġenerali humiex robusti. Ir-rekwiżit għandu jiġi addattat kif xieraq. Tista' tiġi applikata metodoloġija simili għar-riżorsi l-oħrajn bħall-ilma. 2. Il-livell ta' rekwiżit speċifiku ta' l-eko-disinn jista' jiġi stabbilit bl-użu ta' provi disponibbli fil-qafas ta' attivitajiet oħrajn Komunitarji inkluż ir-Regolament Nru 1980/2000 dwar eko-tabella ta' l-UE, l-istrateġiji li ġejjin tematiċi dwar l-użu sostenibbli tar-riżorsi u r-riċiklaġġ, id-Direttiva 92/75/KEE dwar tikkettjar dwar l-enerġija ta' tagħmir domestiku u r-Regolament (KE) Nru 2422/2001 dwar tikkettjar dwar l-enerġija ta' tagħmir ta' l-uffiċju. L-evidenza disponibbli minn programmi eżistenti applikata f'partijiet oħrajn tad-dinja tista' tintuża biex jista' jiġi stabbilit ir-rekwiżit speċifiku ta' l-eko-disinn ta' EuP fil-kummerċ ma' l-isħab ekonomiċi ta' l-UE. 3. Bħala prinċipju, id-determinazzjoni ta' rekwiżit ta' l-eko-disinn speċifiku m'għandhiex ikollha bħala konsegwenza li teknoloġija proprjetarja tiġi imposta fuq il-fabbrikanti. Meta r-rekwiżit jimplika li proporzjon sinjifikanti tal-mudelli prodotti bħalissa jitneħħew mis-suq, id-data tad-dħul fis-seħħ tar-rekwiżit għandha tqis iċ-ċiklu tad-disinn mill-ġdid għall-prodott. ANNESS III Marka CE (Imsemmi fl-Artikolu 4(2)) >REFERENCE TO A GRAPHIC> Il-marka CE għandu jkollha għoli ta' mhux inqas minn 5 mm. Jekk il-marka CE tiċċekken jew titkabbar, il-proporzjonijiet mogħtija fit-tpinġija gradwata hawn fuq għandhom jiġu rispettati. Il-marka CE għandha titwaħħal fuq l-EuP. Fejn dan mhux possibbli għandha tiġi mwaħħla fuq il-pakkett u fuq id-dokumenti li jakkumpanjawh. ANNESS IV Kontroll tad-disinn intern (Imsemmi fl-Artikolu 7) 1. Dan il-module jiddeskrivi l-proċedura li biha l-fabbrikant jew ir-rappreżentant awtoriżżat tiegħu li jwettaq l-obbligazzjonijiet stabbiliti fit-taqsima 2 ta' dan l-Anness jiżgura li l-EuP jissoddisfa d-disposizzjonijiet rilevanti tal-miżura applikabbli li timplimenta. Il-fabbrikant jew ir-rappreżentant awtoriżżat tiegħu għandu jwaħħal il-marka CE prevista fl-Artikolu 4 fuq kull oġġett ta' l-EuP u jagħmel dikjarazzjoni tal-konformità bil-miktub. Id-dikjarazzjoni tal-konformità tista' tkopri prodott wieħed jew aktar u għandha tinżamm mill-fabbrikant. 2. Il-fabbrikant għandu jiġbor fajl ta' dokumentazzjoni teknika li jippermetti stima tal-konformità ta' l-EuP mar-rekwiżiti tal-miżura li timplimenta applikabbli. Id-dokumentazzjoni għandha tispeċifika, b'mod partikolari: a) deskrizzjoni ġenerali ta' l-EuP u ta' l-użu maħsub tiegħu, b) ir-riżultati ta' l-istudji ta' l-istima ambjentali rilevanti mwettqa mill-fabbrikant u/jew riferenzi għal kitbiet jew studji ta' każijiet dwar stimi ambjentali, li jintużaw mill-fabbrikant fid-determinazzjoni tas-soluzzjonijiet tad-disinn tal-prodott. ċ) il-profil ekoloġiku tal-prodott, d) elementi ta' l-ispeċifikazzjoni tad-disinn tal-prodott relatati ma' aspetti tad-disinn ambjentali tal-prodott, e) lista tad-dokumenti xierqa msemmija fl-Artikolu 9, applikati għal kollox jew in parti, u deskrizzjoni tas-soluzzjonijiet addottati biex jintlaħqu r-rekwiżiti tal-miżura applikabbli li timplimenta fejn id-dokumenti msemmija fl-Artikolu 9 ma ġewx applikati jew fejn dawn id-dokumenti ma jkoprux għal kollox ir-rekwiżiti tal-miżura applikabbli li timplimenta, f) kopja tat-tagħrif dwar l-aspetti tad-disinn ambjentali tal-prodott li hija provduta skond ir-rekwiżiti speċifikati fl-Anness I, parti 2.3(n) ġ) ir-riżultati tal-kejl fuq ir-rekwiżiti ta' l-eko-disinn li saru inklużi dettalji tal-konfomrità ta' dan il-kejl meta mqabbel mar-rekwiżiti ta' l-eko-disinn stabbiliti fil- miżura applikabbli li timplimenta 3. Il-fabbrikant għandu jieħu l-miżuri kollha meħtieġa biex jiżgura li l-prodott jiġi fabbrikat b'mod konformi ma' l-ispeċifikazzjonijiet tad-disinn imsemmijqa fit-taqsima 2 u mar-rekwiżiti tal-miżura li tapplikahom. ANNESS V Sistema ta' Amministrazzjoni Ambjentali (Imsemmi fl-Artikolu 7) 1. Dan il-module jiddeskrivi l-proċedura li biha l-fabbrikant li jwettaq l-obbligazzjonijiet stabbiliti fit-taqsima 2 ta' dan l-Anness jiżgura u jiddikjara li l-EuP jissoddisfa d-disposizzjonijiet rilevanti tal-miżura applikabbli li timplimenta. Il-fabbrikant jew ir-rappreżentant awtoriżżat tiegħu għandu jwaħħal il-marka CE prevista fl-Artikolu 4 fuq kull oġġett ta' l-EuP u jagħmel dikjarazzjoni tal-konformità bil-miktub. Id-dikjarazzjoni tal-konformità tista' tkopri prodott wieħed jew aktar u għandha tinżamm mill-fabbrikant . 2. Il-fabbrikant għandu jimplimenta l-elementi tas-sistema ta' amministrazzjoni ambjentali speċifikati fit-taqsima 3 ta' dan l-Anness. 3. Sistema ta' Amministrazzjoni Ambjentali (EMS) Din it-taqsima tiddefinixxi l-elementi tal-proċeduri tas-sistema ta' amministrazzjoni ambjentali li huma meħtieġa għat-titjib tal-ħidma ambjentali tal-prodotti sabiex tiġi żgurata l-konformità ta' l-EuP mar-rekwiżiti tal-miżura applikabbli li timplimenta. 3.1. Il-politika tal-ħidma tal-prodott ambjentali Il-fabbrikant għandu jkun jista' juri titjib fil-ħidma ambjentali tal-prodott in ġenerali u jipprovdi qafas għall-istabbiliment u reviżjoni ta' l-għanijiet u l-indikaturi tal-ħidma ambjentali tal-prodott, filwaqt li jqis ir-rekwiżiti tal-miżura li timplimenta applikabbli. Id-disposizzjonijiet kollha addottati mill-fabbrikant biex jistabbilixxi u jtejjeb il-profil ekoloġiku tal-prodott permezz ta' disinn u fabbrikazzjoni għandhom jiġu dokumentati b'mod sistematiku u ordnat fil-forma ta' proċeduri u istruzzjonijiet bil-miktub. Għandu jkun fihom b'mod partikolari deskrizzjoni xierqa ta': - L-aspetti ambjentali sinjifikanti u l-impattu tal-prodotti u l-ispjegazzjoni tan-natura tagħhom. - L-għanijiet u l-indikaturi tal-ħidma ambjentali tal-prodott u l-istruttura ta' l-organiżżazzjoni, responsabbilitajiet, poteri ta' l-amministrazzjoni u allokazzjoni tar-riżorsi rigward l-implimentazzjoni u l-mantenuzzjoni tagħhom, - Il-verifiki u t-testijiet li għandhom isiru wara l-fabbrikazzjoni biex tiġi verifikata l-ħidma tal-prodott kontra indikaturi tal-ħidma ambjentali, - Proċeduri għall-kontroll tad-dokumentazzjoni meħtieġa u għall-aċċertar li tinżamm aġġornata - Il-metodu tal-verifikazzjoni ta' l-implimentazzjoni u l-effettività tas-sistema ta' l-amministrazzjoni ambjentali 3.2. Pjanar Il-fabbrikant għandu jistabbilixxi u jżomm a) proċeduri għall-istabbiliment tal-profil ekoloġiku tal-prodott b) għanijiet u indikaturi tal-ħidma ambjentali tal-prodott environmental product, li jqisu l-possibilitajiet teknoloġiċi u jqisu r-rekwiżiti tekniċi u ekonomiċi c) programm għall-akkwistar ta' dawn l-għanijiet. 3.3 Implimentazzjoni a) ir-responsabbilitajiet u l-awtoritajiet għandhom jiġu definiti u dokumentati sabiex tiġi aċċertata l-ħidma effettiva ambjentali tal-prodott u rapportar dwar l-operazzjoni tagħha għar-reviżjoni u t-titjib b) id-dokumenti għandhom jiġi stabbiliti li jindikaw il-kontroll tad-disinn u t-tekniċi tal-verifikazzjoni implimentati u l-proċessi u l-miżuri sistematiċi użati meta jiġi disinjat il-prodott c) dokumenti li jiddeskrivu r-riżultati tal-kejl fuq ir-rekwiżiti ta' l-eko-disinn li saru u li jinkludu dettalji tal-konformità ta' dan il-kejl meta mqabbel mar-rekwiżiti ta' l-eko-disinn stabbiliti fil-miżura applikabbli li timplimenta; d) il-fabbrikant għandu jistabbilixxi speċifikazzjonijiet li jindikaw, b'mod partikolari, l-istandards li ġew applikati; fejn l-istandards imsemmija fl-Artikolu 9 ma jiġux applikati jew fejn ma jkoprux għal kollox ir-rekwiżiti tal-miżura li timplimenta rilevanti, il-meżżi biex tiġi aċċertata l-konformità e) il-fabbrikant għandu jistabbilixxi u jżomm tagħrif li jiddeskrivi l-elementi ewlenin tas-sistema ta' l-amministrazzjoni ambjentali u proċeduri għall-kontroll tad-dokumenti kollha meħtieġa. 3.4 Verifiki u azzjoni korrettiva a) il-fabbrikant għandu jistabbilixxi u jżomm proċeduri biex jinvestiga u jamministra nuqqas ta' konformità, u jimiplimenta tibdil fil-proċeduri dokumentati li jirriżlutaw mill-azzjoni korrettiva b) il-fabbrikant għandu jagħmel għall-inqas kull tliet snin verifika sħiħa interna tas-sistema ta' l-amministrazzjoni ambjentali. ANNESS VI Dikjarazzjoni tal-konformità (Imsemmi fl-Artikolu 4(3)) Id-Dikjarazzjoni KE tal-konformità għandu jkun fiha dawn id-dettalji li Ġejjin: 1. L-isem u l-indirizz tal-fabbrikant jew ir-rappreżentant awtoriżżat tiegħu; 2. Deskrizzjoni tal-mudell suffiċjenti għal identifikazzjoni mhux ambigwa; 3. Fejn xieraq, ir-riferenzi ta' l-istandards armoniżżati applikati; 4. Fejn xieraq, l-istandards u l-ispeċifikazzjonijiet tekniċi l-oħrajn użati; 5. Fejn xieraq, ir-riferenza ta' leġislazzjoni Komunitarja oħra li tipprevedi t-twaħħil tal-marka CE li tiġi applikata. 6. Identifikazzjoni u firma tal-persuna awtoriżżata li torbot lill-fabbrikant jew ir-rappreżentant awtoriżżat tiegħu. ANNESS VII Kontenut tal-miżuri li jimplimentaw (Imsemmi fl-Artikolu 12(4)) Il-miżura li timplimenta għandha tispeċifika b'mod partikolari: 1. Id-definizzjoni eżatta tat-tip(i) ta' l-EuP kopert(i); 2. Ir-rekwiżit(i) ta' l-eko-disinn għall-EuP kopert(i), id-data/i ta' l-implimentazzjoni, kwalunkwe miżura fi stadji jew transitorja; - F'każ ta' rekwiżit(i) ta' l-eko-disinn ġeneriċi, il-parametri rilevanti fost dawk imsemmija fl-Anness I, parti 2; - F'każ ta' rekwiżit(i) ta' l-eko-disinn speċifiċi, il-livell(i) tiegħu/tagħhom; 3. Ir-rekwiżiti dwar l-istallazzjoni ta' l-EuP fejn din għandha rilevanza diretta għall-ħidma ambjentali kunsidrata; 4. L-istandards tal-kejl u/jew il-metodi tal-kejl li għandhom jintużaw; fejn disponibbli, għandhom jintużaw standards armoniżżati li n-numri ta' riferenza tagħhom ġew pubblikati fil-Ġurnal Uffiċjali ta' l-Unjoni Ewropea. 5 Id-dettalji għall-istima tal-konformità taħt id-Deċiżjoni 93/465/KEE - Fejn il-module(s) li għandhom jiġu applikati huma differenti mill-Module A; il-fatturi li jwasslu għall-għażla ta' dik il-proċedura speċifika; - fejn rilevanti, il-kriterji għall-approvazzjoni u/jew ċertifikazzjoni tat-terzi. Fejn huma stabbiliti modules differenti f'rekwiżiti oħrajn CE ghall-istess EuP, il-module definit fil-miżura li timplimenta għandu jipprevali għar-rekwiżit in kwistjoni; 6. Rekwiżiti dwar data li għandha tiġi provduta minn fabbrikanti lill-awtoritajiet għas-sorveljanza aħjar tal-konformità; 7. Id-dewmien tal-perjodu transitorju li matulu l-iStati Membri għandhom jippermettu t-tqegħid fis-suq ta' EuP li jikkonformaw mar-regolamenti fis-seħħ fit-territorju tagħhom fid-data ta' l-adozzjoni tal-miżura li timplimenta.